ai4bharat/Pralekha huggingface dataset:
وزارت ماہی پروری، مویشی پروری و ڈیری
مویشی پروری کے محکمے نے دودھ کے قومی دن تقریبات کے حصے کے طور پر بنگلورو میں اینمل کورنٹائن سرٹیفکیشن سروسز اسٹیشن کا افتتاح کیا
مرکزی وزیر مملکت ڈاکٹر سنجیو کمار بالیان نے بنگلورو کے ہسر گھاٹا میں اینیمل کورنٹائن سرٹیفکیشن سروسز اسٹیشن کا افتتاح کیا
ماہی پروری ، مویشی پروری اور ڈیری کی وزارت کے محکمہ مویشی پروری نے آج 26 نومبر 2022 کو بنگلورو میں قومی دودھ کا دن منایا۔ محکمہ نے ایک تقریب حصے کی شکل میں اینیمل کورنٹائن سرٹیفکیشن سروسز اسٹیشن کا افتتاح بھی کیا۔ یہ اسٹیشن حال ہی میں بن کر تیار ہوا ہے۔ اور ماہی پروری ، مویشی پروری اور ڈیری کے وزیر مملکت ڈاکٹر سنجیو کمار بالیان کے ذریعہ مویشی پروری اور ڈیری کے محکمے، حکومت ہند کے سکریٹری کی موجودگی میں کیا گیا۔
اے کیو سی ایس بنگلورو کو اگست 2009 میں شروع کیا گیا تھا اور یہ اسٹیشن الفا -3 کینپے گوڑا بین الاقوامی ہوائی اڈے ، بنگلورو، کرناٹک میں ہوائی اڈے کے سٹیلائٹ دفتر سے کام کر رہا ہے۔ اپنے قیام کے بعد سے اس اسٹیشن نے اپنے کام دباؤ میں کافی اضافہ دیکھا ہے اور یہاں مویشی اثاثہ اور مویشی اثاثہ مصنوعات کی آمد ورفت میں کئی گنا اضافہ ہوا ہے۔ حالانکہ کورنٹائن سہولت کی غیر موجودگی میں زندہ جانوروں جیسے گھوڑے، مویشی ، بھیڑ، بکری وغیرہ کی در آمدات کو بنگلور میں در آمد کرنے کی اجازت نہیں تھی۔
جنانچہ ہسر گھاٹا بنگلورو میں 10 ایکٹر رقبے میں مویشی پروری ، ماہی پروری اور ڈیری کی وزارت ، حکومت ہند کی مالی امداد کے ساتھ تعمیری کام شروع ہوا۔ اس کام کو سی پی ڈبلیو ڈی بنگلورو کے ذریعہ مکمل کیا گیا۔ یہ اسٹیشن انتہائی جدید عمارت اور بنیادی ڈھانچے کے ساتھ بن کر تیار ہوا ہے۔
بنگلورو کی شمولیاتی موسمیاتی صورت حال کے ساتھ یہ تصور کیا گیا ہے، کہ موسمیاتی حالات زیادہ تر زندہ جانوروں کی درآمد کے لئے موافق رہیں گے اور تب ایسے در آمد شدہ جانوروں کو ہسر گھاٹا میں کورنٹائن اسٹیشن پر بہتر طریقے سے رکھا جاسکے۔
یہ اسٹیشن ملک میں اور خاص طور سے جنوبی ہندوستان کی ریاستوں کو مویشی اثاثہ اور مویشی اثاثہ مصنوعات کی در آمد و برآمد کی سہولت فراہم کرنے کے ساتھ ہی تجارت کو بڑھاوا دے گا۔ اے کیو سی ایس اسٹیشن مقررہ وقت میں مویشی مصنوعات اور مویشیوں کی در آمد کے لئے آن لائن منظوری نظام سے لیس ہوگا اور مقامی معیشت کے لئے انتہائی سود مند ثابت ہوگا۔
۰۰۰۰۰۰۰۰

U-13047
(Visitor Counter : 67
محنت اور روزگار کی وزارت
وزیرِ محنت نے خواتین کے عالمی دن پر اینٹوں کے بھٹے پر کام کرنے اور بیڑی بنانے والی خاتون مزدوروں کے لئے صحت اور غذائیت کی جانچ کیلئے کیمپ کا اہتمام کیا
محنت اور روزگار کے مرکزی وزیر اور خواتین اور بچوں کی بہبود کی مرکزی وزیر نے مشترکہ طور پر پیشہ ورانہ بیماریوں کا پتہ لگانے کے لئے 6 ماہ کے پائلٹ ہیلتھ چیک اپ کیمپ کی پہل کی
معاشرے کی پائیدار ترقی کے لئے غیر منظم شعبے کی خواتین کارکنوں کیلئے بھی گنجائش نکالنے پر توجہ
محنت کش طبقے کے مسائل کے جامع حل کے رُخ پر محنت و روزگار اور خواتین اور بچوں کے فروغ کی وزارتوں کے درمیان اشتراک
محنت اور روزگار اور ماحولیات، جنگلات اور آب و ہوا میں تبدیلی کے مرکزی وزیر جناب بھوپیندریادو نے آج یہاں صحت اور غذائیت کی جانچ کے کیمپ کی پہل کا اہتمام کیا۔ خواتین اور بچوں کے فروغ کی مرکزی وزیر اسمرتی زوبن ایرانی نے پروگرام کی صدارت کی۔ اس پروگرام میں محنت اور روزگار اور قدرتی گیس کے وزیر مملکت جناب رامیشور تیلی بھی شریک تھے۔
خواتین کارکنوں میں ‘سوستھ بھارت’ کے خیال کو فروغ دینے اور ملک کی تعمیر میں ان کے تعاون کو تسلیم کرنے کے لئے خواتین کے عالمی دن کے موقع پر صحت اور غذائیت کی جانچ کے ایک کیمپ کا اہتمام کیا گیا۔ جناب بھوپیندریادو نے زور دیا کہ غیر منظم شعبے کی خواتین کارکنوں میں پیشہ وارانہ بیماریوں کا پتہ لگایا جائے۔ خطرناک کام کے ماحول میں رہ کر کام کرنے والی خواتین ورکر مختلف پیشہ ورانہ بیماریوں اور بہت سی میکرو اور مائیکرو تغذیات کی کمی کا شکار ہوتی ہیں۔ اینٹوں کے بھٹے کی صنعتوں اور بیڑی کی صنعتوں کی خواتین ورکر آئرن کی کمی سے وہ وقتاً فوقتاً خون کی کمی کا شکار ہو جاتی ہیں۔
خون کی کمی ہندوستان میں صحت کے حوالے سے ایک بڑی تشویش ہے۔ خاص طور پر زیریں سماجی و اقتصادی طبقے کی خواتین میں خون کی کمی کا خطرہ زیادہ ہوتا ہے۔
محنت اور روزگار کی وزارت کی طرف سے کی جانے والی کوششوں کا اعتراف کرتے ہوئے محترمہ اسمرتی زوبن ایرانی نے بھی خواتین اور بچوں کے فروغ کی وزارت کی طرف سے کی جانے والی کوششوں کا اعادہ کیا۔ انہوں نے زور دیا کہ‘ایک جیسے کام کی ایک جیسی تنخواہ’ کی پالیسیاں وضع کی جائیں۔ انہوں نے کہا کہ دونوں وزارتوں کے درمیان تعاون سے ہمارے ملک کی خواتین ورک فورس کے مسائل حل ہو سکتے ہیں۔ انہوں نے خواتین کارکنوں کو درپیش مسائل کو دور کرنے کے لئے حکومت کی کئی خواتین پر مبنی انتہائی اہم اسکیموں کا ذکر کیا۔ انہوں نے ‘ون اسٹاپ سینٹر’اسکیم کے ذریعے غیر منظم شعبے کی خواتین کارکنوں کی مدد کے لئے ای ایس آئی سی کے ساتھ تعاون کے خیال کو بھی فروغ دیا جسے ملک بھر کے 704 اضلاع میں عمل میں لایا گیا ہے۔
اینٹوں کے بھٹوں اور بیڑی کی صنعت میں کام کرنے والی خاتون ورکرز کے لئے صحت اور غذائیت کی جانچ کا کیمپ
کسی بھی بڑی پیشہ ورانہ بیماریوں کا جلد پتہ لگانے کے لئے محنت اور روزگار کی وزارت کی طرف سے خواتین کے عالمی دن کے موقع پر ای ایس آئی سی اور لیبر ویلفیئر ڈپارٹمنٹ کی مدد سے صحت اور غذائیت کے چیک اپ کے ایک کیمپ کا اہتمام کیا گیا۔اس اقدام سے محنت کش خواتین کی مجموعی پیداواری صلاحیت کو بہتر بنانے کے لئے بہترین صحت کے حصول میں سہولت ملے گی۔ کیمپ کے دوران شرکا کے ہیلتھ پروفائل کارڈز بنائے گئے۔ شرکا کی اگلے 06 ماہ تک مسلسل نگرانی کی جائے گی۔ علاوہ ازیں احتیاطی صحت کی دیکھ بھال کو فروغ دینے کے لئے اجمیر کی 20 خواتین بیڑی ورکروں، اتر پردیش کی 22 خواتین بیڑی ورکروں اور ہریانہ کی 26 خواتین بھٹہ مزدوروں میں بھی ہیلتھ سپلیمنٹس اور آیوش کٹس تقسیم کی گئیں۔
سٹرک ٹرانسپورٹ اور شاہراہوں کی وزارت
مرکزی وزیر نتن گڈکری کل آندھراپردیش میں 16 قومی شاہراہ پروجیکٹوں کا افتتاح اور سنگ بنیاد رکھیں گے
1400 کلو میٹر سے زیادہ طویل شاہراہوں کی تکمیل سے ریاست کی معیشت مستحکم ہوگی
سڑک، ٹرانسپورٹ، شاہراہوں اور ایم ایس ایم کے مرکزی وزیر نتن گڈکری کل آندھرا پردیش میں 15592 کروڑ روپے کی مالیت کے کل 1411 کلو میٹر لمبے 16 قومی شاہراہوں کے پروجیکٹو ں کا افتتاح اور سنگ بنیاد رکھیں گے۔ اس موقع پر وزیر اعلیٰ جناب وائی ایس جگن موہن ریڈی ایک تقریب کی صدارت کریں گے۔ اس موقع پر مرکزی وزرائے مملکت ریٹائر جنرل ڈاکٹر وی کے سنگھ اور جناب جی کشن ریڈی کے علاوہ ریاست کے وزرا، ارکان پارلیمنٹ اور اسمبلی ممبران اور مرکز وریاست کے سینئر افسران موجود رہیں گے۔ 1400 کلو میٹر سے زیادہ لمبے 16قومی شاہراہوں کے پروجیکٹوں کے مکمل ہوجانے پر ریاست کی معیشت کو زبردست تقویت ملے گی۔ ان پروجیکٹوں کی مالیت 15592 کروڑ روپے ہے۔
...............................................................
م ن، ح ا، ع ر
U-6430
(Visitor Counter : 100
شہری ہوابازی کی وزارت
مرکزی وزیر جیو تی رادتیہ سندھیا نے اتراکھنڈ میں شہری ہوابازی کی وزارت کے شعبہ جاتی تقریب کا آغاز کیا
جولی گرانٹ ہوائی اڈے کی نئی ٹرمنل عمارت کا افتتاح کیا گیا اور اڑان راستوں کو ہری جھنڈی دکھائی گئی
شہری ہوا بازی کے مرکزی وزیر جناب جیو تی رادتیہ سندھیا ،اتراکھنڈ کے وزیر اعلیٰ جناب پشکر سنگھ دھامی اور شہر ی ہوابازی کے وزیر مملکت ریٹائر جنرل وی کے سنگھ نے اتراکھنڈ کی ریاستی سرکار اور ایف آئی سی سی آئی کے اشتراک سے آج شہری ہوا بازی کی وزارت کے شعبہ جاتی تقریب کا آغاز کیا ۔اس کے علاوہ آج اتراکھنڈ میں دہر ادون کے جولی گرانٹ ہوائی اڈے کی نئی ٹرمنل عمارت کا افتتاح کیا گیا اور نئے اڑان راستوں کو ہری جھنڈی بھی دکھائی گئی۔
ویڈیو لنک کے ذریعہ تقریب میں راجیہ سبھا کے ممبر پارلیمنٹ جناب نریش بنسل اور اسمبلی ممبر جناب ترویندر سنگھ راوت ،لوک سبھا کے ممبرڈاکٹر رمیش پوکھریال نشنک نے بھی شرکت کی ۔
شہری ہوا بازی کی وزارت کی جوائن سکریٹر محترمہ اوشا پادھی ،ایئر پورٹس اتھارٹی آف انڈیا کے چیئر مین جناب سنجیو کمار ،پون ہنس کے سی ایم ڈی ،جناب سنجیو رازدان کے ساتھ ساتھ شہری ہوا بازی کی وزارت اور ایئر پورٹس اتھارٹی آف انڈیا کے سینئر افسران کے علاوہ ریاستی سرکار کے سینئر افسران بھی اس تقریب میں موجود تھے۔
325 کروڑ روپے کی لاگت سے یہ پروجیکٹ یعنی نئی ٹرمنل عمارت تیار کیا گیا ہے۔افتتاح کی گئی نئی عمارت 28729 مربع اسکوائر میٹر کے علاقہ میں پھیلی ہوئی ہے جو بھیڑ بھاڑ کے دوران 1200 مسافروں کو سنبھال سکے گی ۔اس طرح ہوائی اڈے کی گنجائش میں آٹھ گناہ اضافہ ہوگا۔
اس موقع پر افتتاحی تقریب کے دوران عوام سے خطاب کرتے ہوئے ایچ ایم سی اے نے کہا کہ یہ ہوائی اڈہ اتراکھنڈ کے لئے ترقی کے دروازے کھولے گا ۔انہوں نے دہر ادون ، پتھوڑا گڑھ۔دہرادون ،پتھوڑا گڑھ ،ہنڈن۔پتھوڑا گڑھ اور پنت نگر ۔ پتھوڑا گڑھ ، پنت نگر سیکٹر کے علاوہ تین نئے راستوں کے علاوہ ریاست کے پہاڑی علاقوں کوجوڑنے کیلئے 18 نئے ہیلی راستوں کا بھی اعلان کیا۔
اس موقع پر معزز شخصیات نے دہرا دون ۔ ہلدوانی۔پنت نگر۔پتھوڑا گڑھ ۔ پنت نگر ۔ہلدوانی ۔ دہرادون سیکٹر اور چنیالی سور ۔سہسترادھارا ۔چنیالی سور سیکٹر پر ہیلی کاپٹر سروس کو ہر ی جھنڈی دکھا کر بھی روانہ کیا۔
پون ہنس اور ہیری ٹیج ہوابازی کے ذریعہ باالترتیب ہیلی کاپٹر خدمات فراہم کی جائے گی۔اتراکھنڈ خطے میں ہیلی راستوں کا افتتاح ملک میں پہاڑی علاقوں کے ہوائی راستوں کو بڑھانے کیلئے شہری ہوابازی کی وزارت کی اڑان اسکیم کے مقصد سے کیا گیا ہے۔ریاست کے اندر بے روک ٹوک ہوائی رابطہ فراہم کرنے کیلئے اتراکھنڈ میں 13 مزید ہیلی پیڈ کی نشاندہی کی گئی ہے۔
ہوابازی کی صنعت کو تقویت دینے کیلئے شہری ہوا بازی کی وزارت نے فیڈریشن آف انڈین ، چیمبرس آف انڈسٹری اینڈ کامرس ،اتراکھنڈ کی سرکار کے تعاون اور پون ہنس لیمیٹڈ کے اشتراک سے اس موقع پر ہیلی کاپٹر سمٹ 2021 کے تیسرے ایڈیشن کا اہتمام کیا ۔ہیلی کاپٹر سمٹ ایک پلیٹ فارم ہے جس کا مقصد صنعت کے تمام شراکت داروں کو ایک ساتھ لانا ہے تاکہ ایسے نظریات کا تبادلہ ہوسکے جس سے ملک کی خدمت ہو اور عالمی سطح پر ہیلی کاپٹر صنعت کی درجہ بندی میں اضافہ ہو۔اس سال کا موضو ع ہے ‘انڈیا@75 :انڈین ہیلی کاپٹر صنعت کی ترقی کو تیز کرنا اور ہوائی راستے کو بڑھانا’۔جناب سندھیا نے ہوا بازی کی ان کمپنیوں کے ساتھ بھی تبادلہ خیال کیا جنہوں نے ہیلی سمٹ میں شرکت کی تھی جس کا اہتمام جولی گرانٹ ایئر پورٹ میں کیا گیا تھا۔
اتراکھنڈ ملک میں ایک سب سے سرگرم ریاست رہا ہے اور وہ ہندوستان میں ہیلی کاپٹر کی صنعت کو فروغ دینے کی کوششوں کیلئے جانا جاتا ہے۔اتراکھنڈ ہیلی شکتی تقریب کی میزبانی کا ایک پسندیدہ مقام بن گیا ہے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے نئی دہلی میں اپنی رہائش گاہ پر، راجیہ سبھا میں اپوزیشن کے لیڈر غلام نبی آزاد اور جموں وکشمیر کی نمائندگی کرنے والے راجیہ سبھا کے دیگر سبکدوش ہورہے اراکین کیلئے الوداعی ظہرانے کااہتمام کیا
نئی دہلی:10،فروری، 2021: مرکزی وزیر ڈاکٹر جتیندر سنگھ نے آج نئی دہلی میں اپنی رہائش گاہ پر، راجیہ سبھا میں اپوزیشن کے لیڈر غلام نبی آزاد اور جموں وکشمیر کی نمائندگی کرنے والے راجیہ سبھا کے دیگر سبکدوش ہورہے اراکین کیلئے الوداعی ظہرانے کااہتمام کیا۔
غلام نبی آزاد کے علاوہ راجیہ سبھا میں اپنی مدت کار پورا کرنے جارہے شمیر سنگھ منہاس اور میر محمد فیاض کے ساتھ ہی اس موقع پر راجیہ سبھا کے رکن اور پٹرولیم کے مرکزی وزیر دھرمیندر پردھان، اُمور داخلہ کے وزیر مملکت اور جموں وکشمیر معاملات کے انچارج جی کشن ریڈّی اور جموں سے لوک سبھا کے ایم پی جگل کشور شرما بھی موجود تھے۔
راجیہ سبھا میں جموں وکشمیر کی نمائندگی کرنے والے سبھی اراکین کی چھ سال کی مدت کار پارلیمنٹ کے اجلاس میں پوری ہونے والی ہے اور جب تک چناؤ کے بعد نئی اسمبلی کی تشکیل نہیں ہوجاتی تب تک راجیہ سبھا میں جموں وکشمیر سے کوئی نمائندگی نہیں ہوگی۔
اعزازی ظہرانے کے موقع پر غلام نبی آزاد نے 1980 سے پارلیمنٹ کے ساتھ طویل عرصے تک جڑے رہنے اور جموں وکشمیر کے وزیراعلیٰ کے طور پر اپنے تجربات اور ڈوڈہ ضلع کے بلاک بھلیسا سے شروع کیے گئے اپنے سیاسی سفر کو بھی یاد کیا۔
ڈاکٹر جتیندر سنگھ کا ذکر کرتے ہوئے غلام نبی آزاد نے کہا کہ وہ ہمیشہ انہیں اپنا چھوٹا بھائی مانتے آئے ہیں، انہوں نے کہا کہ وہ دونوں ہی ڈوڈہ ضلع سے ہیں اور اس لئے ان کے درمیان ایک الگ اور خاص طرح کا جڑاؤ رہا ہے۔ انہوں نے ڈوڈہ میں شروع کیے گئے کچھ ترقیاتی پروجیکٹوں کا ذکر کرتے ہوئے ڈاکٹر جتیندر سنگھ کے ساتھ ملکر ان جگہوں کا دورہ کرنے اور ان پروجیکٹوں کے تیزی کے سا تھ اور مؤثر نفاذ کیلئے مرکز کے زیر انتظام علاقے کی انتظامیہ کے ساتھ چرچا کرنے کی پیش کش کی۔
شمشیر سنگھ منہاس نے راجیہ سبھا میں اپنے چھ سال کی مدت کار کے تجربات کو یاد کیا جبکہ میرفیاض نے راجیہ سبھا سے رخصت ہورہے جموں وکشمیر کے اراکین پارلیمنٹ کے اعزاز میں ذاتی طور پر ظہرانے کا اہتمام کرنے کیلئے ڈاکٹر جتیندر سنگھ کی تعریف کی۔
جناب دھرمیندر پردھان نے کہا کہ آزاد ایک ایسے لیڈر ہیں جنہوں نے ان کی آبائی ریاست اڈیشہ کے لوگوں سمیت سبھی سیاسی پارٹیوں کی جانب سے عزت حاصل کی ہے۔ انہوں نے بتایا کہ جناب آزاد اڈیشہ میں کانگریس کے جنرل سکریٹری کے طور پربھی کام کرچکے ہیں۔ جناب کشن ریڈی نے ان دنوں کو یاد کیا جب آزاد جنوبی ریاستوں کے انچارج تھے۔
-----------------------
ش ح۔م ع۔ ع ن
U NO: 1427
(Visitor Counter : 137
وزارت خزانہ
گجرات میں انکم ٹیکس محکمہ کی تلاشی مہم
نئی دہلی، 21 نومبر 2021: انکم ٹیکس کے محکمہ نے 18 نومبر 2021 کو ، کیمیاوی اشیاء کی مینوفیکچرنگ اور رئیل اسٹیٹ ڈیولپمنٹ کے ایک بڑے کاروباری گروپ کے یہاں تلاشی اور ضبطی کی کاروائی انجام دی۔ تلاشی کی اس کاروائی کے تحت گجرات کے واپی اور سری گام علاقوں کے علاوہ سلواسا اور ممبئی میں 20 سے زائد عمارتوں کی تلاشی لی گئی۔
دستاویزات، ڈائریوں اور ڈجیٹل ریکارڈ کی شکل میں بڑی تعداد میں قابل اعتراض شواہد ملے ہیں جن سے اس گروپ کے ذریعہ بغیر حساب کتاب کے آمدنی حاصل کیے جانے اور اثاثہ جات میں سرمایہ کاری کرنے کا پتہ چلتا ہے۔ ان سب چیزوں کو ضبط کر لیا گیا ہے۔ شواہد واضح طور پر اس رقم پر ٹیکس چوری کی جانب اشارہ کرتے ہیں۔ ٹیکس کی چوری کو، پیداوار کم دکھاکر ، خریداری کو بڑھا چڑھا کر دکھانے کے لیے سامان کی اصل ڈلیوری کے بغیر جعلی رسیدوں کا استعمال کرکے، فرضی جی ایس ٹی کریڈٹ کا فائدہ اٹھا کر، فرضی کمیشن اخراجات کا دعویٰ ، وغیرہ جیسے حربے استعمال کرکے انجام دیا گیا۔اس گروپ کو غیر منقولہ جائیداد کے لین دین میں بھی پیسہ حاصل ہوا ہے۔ ان تمام سرگرمیوں کے نتیجے میں بے حساب نقد رقم حاصل ہوئی ہے۔ تلاشی کی کاروائی کے دوران، غیر منقولہ املاک میں سرمایہ کاری کے لیے نقد لین دین اور نقد قرض کے بارے میں کئی قابل اعتراض ثبوت بھی ضبط کیے گئے ہیں۔
تلاشی مہم کے دوران تقریباً 2.5 کروڑ روپئے کے بقدر بغیر حساب کتاب والی نقد رقم اور ایک کروڑ روپئے کے بقدر زیورات برآمد ہوئے ہیں۔ 16 بینک لاکروں پر روک لگا دی گئی ہے۔
تلاشی کے دوران حاصل ہوئے دستاویزات/ ثبوتوں کے شروعاتی تجزیے سے یہ اشارہ ملتا ہے کہ غیر محسوب آمدنی کا تخمینہ 100 کروڑ روپئے سے بھی زائد ہونے کا امکان ہے۔
آگے کی تفتیشی کاروائی جاری ہے۔
مکانات اور شہری غریبی کے خاتمے کی وزارت
وڈودرا میونسپل کارپوریشن امرت اسکیم میں 224.30 روپے کی شراکت کے مقابلے 100 کروڑ روپے جمع کرے گا
سندھروٹ واٹر سپلائی پروجیکٹ اور مائع فضلہ مینجمنٹ پروجیکٹ میں منصفانہ طریقے سے فنڈکا استعمال کیا جائے گا
نئی دہلی۔ 25 مارچ وڈودرا میونسپل کارپوریشن نے امرت اسکیم میں 224.30 روپے کی شراکت کے مقابلے 100 کروڑ روپے جمع کرنے کا فیصلہ کیا ہے۔ امرت اسکیم کے تحت 533.40 کروڑ روپے کی مختلف خدمات کے کل 14 کاموں کو منظوری دی گئی تھی، جس میں سے 224.30 کروڑ روپے کا تعاون وی ایم سی نے خود اپنے حصے سے کیا تھا۔ وی ایم سی کے میونسپل بانڈ کو انڈیا ریٹنگ اینڈ ریسرچ پرائیویٹ لمیٹیڈ اور کریسیل ریٹنگ لمیٹڈ کے ذریعہ بالترتیب اے اے پلس /مستحکم اور اے اے / مستحکم کی دوہری ریٹنگ کی گئی ہے۔ لمیٹڈ اور بالترتیب۔ وی ایم سی کے جنرل بورڈ، حکومت گجرات، اور سیکورٹیز اینڈ ایکسچینج بورڈ آف انڈیا  سے مطلوبہ منظوری پہلے ہی حاصل کی جا چکی ہے۔
بمبئی اسٹاک ایکسچینج کے الیکٹرانک نیلامی پلیٹ فارم  پر آن لائن سبسکرپشن کے لیے آج کا شمارہ صبح 11.00 بجے کھولا گیا۔ وڈودرا میونسپل کارپوریشن  نے بی ایس ای بی او این ڈی (ای بی پی پلیٹ فارم کا استعمال کر کے نجی پلیٹ فارم کی بنیاد پر میڈن میونسپل بانڈ جاری کرکے کامیابی کے ساتھ 100 کروڑ روپے جمع کیے۔ موجودہ وبائی حالات اور عالمی تناؤ کے درمیان، وی ایم سی کے لیے واقعتاً یہ بہت اعزاز کی بات ہے کہ اس نے بی ایس ای بی پر او این ڈی پلیٹ فارم پر ایشو کی شکل کا 10.7 گنا زیادہ 1,007 کروڑ روپے کی 36 بولیاں موصول ہوئیں۔ ایشو کے کھلنے کے ایک سیکنڈ کے اندرہی ایشو کو 4.52 گنا زیادہ سبسکرائب کیا جا چکا تھا۔ وی ایم سی کو 7.15فیصد کی پیداوار پر 100 کروڑ روپے کی سبسکرپشن کی رقم حاصل ہوئی ہے ، جو میونسپل بانڈز کے لیے ایس بی ای آئی کے ضوابط کے بعد میونسپل بانڈ کے زمرے میں اب تک کا سب سے کم کوپن ریٹ ہے۔ اب تک یہ ہندوستان میں میونسپل بانڈ کے اجراء میں سب سے زیادہ مسابقتی اور سب سے کم شرح ہے۔
وی ایم سی ان فنڈ کا استعمال سندھروٹ پانی کی فراہمی کے منصوبے میں منصفانہ طریقے سے کرے گا جو شہر میں پینے کے پانی کی فراہمی کی ضرورتوں کو پورا کرے گی نیز مائع فضلہ مینجمنٹ پروجیکٹ میں اس استعمال کیا جائے گا جو سیویج کے پانی کا مؤثر انداز میں نکالنے میں معاون ہوگا۔ ہاؤسنگ اور شہری امور کی وزارت  کی اسمارٹ سٹیز مشن نے چھ ہندوستانی شہروں کو میونسپل بانڈز جاری کرنے کے لیے امریکی محکمہ خزانہ کے ساتھ ایک انتظام کیا ہے۔ اس انتظام کے تحت امریکی محکمہ خزانہ نے وی ایم سی کو مفت تکنیکی امداد فراہم کی۔
وڈودرا پونے میونسپل کارپوریشن کے بعد امریکی محکمہ خزانہ کی تکنیکی مدد حاصل کرنے والا دوسری میونسپل کارپوریشن ہے جس نے پانچ دیگر شہروں یعنی راجکوٹ، پمپری چنچواڑ، فرید آباد، میسور اور منگلورو کے ساتھ یہ تکنیکی مدد حاصل کی ہے۔ امریکی محکمہ خزانہ کے مشیروں اور ایم او ایچ یواےکے افسران نے بانڈ کے ہر مرحلے کے دوران مکمل تعاون اور رہنمائی فراہم کی۔ علاوہ ازیں وی ایم سی مرکزی حکومت سے 13 کروڑ روپے کی ترغیبانی رقم حاصل کرنے کا اہل ہے کیونکہ یہ بانڈ کے ذریعہ 31 مارچ سے پہلے ہی رقم اکٹھا کرنے میں کامیاب رہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-3266
(Visitor Counter : 94
ارضیاتی سائنس کی وزارت
ریاست گجرات، کونکن اور گوا ، ، 6اگست تک دور دور تک بارش ہوگی، کہیں کہیں بہت زیادہ بارش بھی ہو سکتی ہے۔ بعدازاں بارش کم ہو جائے گی
اڈیشہ، چھتیس گڑھ، مشرقی مدھیہ پردیش، گنگائی مغربی بنگال، جھارکھنڈ میں 5اگست 2020 کو دور دور تک زبردست بارش ہوگی
تمل ناڈو، کیرالہ، جنوبی داخلی اور ساحلی کرناٹک میں آئندہ چار پانچ دنوں کے دوران دور دور تک بارش ہوگی ، جہاں متفرق سے لے کر زوردار بارش کے امکانات ہیں
5،8،9 اگست کو کرناٹک کے ساحلی علاقوں میں چھِٹ پُٹ سے لے کر زبردست بارش کے امکانات ہیں۔ جنوبی داخلی کرناٹک میں 5اگست کو، تمل ناڈو میں 5اگست، 6اگست،8اگست اور 9اگست کو اور کیرالہ اور ماہی میں 5اگست 2020 کے دوران چھٹ پٹ سے لے کر زبردست بارش ہوگی
نئی دلی، 6، اگست، بھارت کے محکمہ موسمیات کے تحت، موسمیات کی پیشین گوئی کے قومی مرکز، علاقائی محکمہ موسمیات مرکز، نئی دلی کے مطابق:
- شمالی اڈیشہ اور قرب و جوار میں واقع گنگائی مغربی بنگال میں بالائی ٹروپو اسپھیرک سطحوں کی توسیع ہو رہی ہے اور یہ سمندری سرکولیشن بڑھتے دباؤ کے ساتھاپنا اثربنائے ہوئے ہے۔ توقع کی جاتی ہے کہ یہ مغرب-شمال مشرق کی جانب پیش قدمی کرے گا اور آئندہ دو دنوں میں آہستہ آہستہ گھٹ جائے گا۔
- جنوبی گجرات سے لے کر سمندری طوفان جیسی کیفیت اور واضح کم دباؤ وسطی اور بالائی ٹروپواسپھیرک سطحوں پر بنا رہے گا۔
- جنوبی گجرات اور قرب و جوار کے علاقوں میں سمندری طوفان جیسا گرداب بنا ہواہے۔
- توقع کی جاتی ہے کہ خلیج بنگال کے مغربی وسطی اور قرب و جوار کے علاقوں میں 9اگست 2020 کے آس پاس کم دباؤ والا علاقہ بن جائے گا۔
- بحر عرب پر 50سے 60کلو میٹر فی گھنٹے کی رفتار سے تیز ہوائیں، جنوب مغرب مانسون فلو کے ساتھ چلیں گی۔ یہ ہوائیں ساحل اور ساحلی علاقوں سے دور تک اثرانداز ہوں گی اور آئندہ دو دنوں تک ایسی ہی صورتحال بنی رہے گی۔
مذکورہ سازگار منظرنامے کے تحت
1.ریاست گجرات، کونکن اور گوا اور مدھیہ مہاراشٹر، 6اگست تک دور دور تک چھٹ پٹ سے لے کر زبردست بارش ہوگی اور بعدازاں یہ کم ہوتی جائے گی۔ اس کے ساتھ ہی ساتھ کونکن اور گوا اور مدھیہ مہاراشٹر میں 5اگست کو اور ریاست گجرات میں 5اگست اور 6اگست کو زبردست بارش ہونے کے امکانات ہیں۔
2.اڈیشہ، چھتیس گڑھ اور مشرقی مدھیہ پردیش، گنگائی مغربی بنگال، جھارکھنڈ میں 5اگست 2020 کو چھٹ پٹ سے لے کر دور دور تک زبردست بارش ہو سکتی ہے۔
3.تمل ناڈو، کیرالہ اور جنوبی داخلی اور ساحلی کرناٹک میں آئندہ چار پانچ دن کے دوران تمل ناڈو کے علاوہ، جہاں متفرق بارش ہوگی، دیگر علاقوں میں چھٹ پٹ سے لے کر زبردست بارش ہو سکتی ہے ۔ 5، 8،اور 9اگست کو کرناٹک میں شدیدترین بارش ہوگی۔جنوبی داخلی کرناٹک میں 5اگست کواور تمل ناڈو میں 5،6،8 اور 9اگست کو نیز کیرالہ اور ماہی میں 5سے 9اگست 2020 کے دوران چھٹ پٹ سے لے کر زبردست بارش کے امکانات ہیں۔اوسط سے لے کر شدیدترین گرج دار بارش اور بجلی کی چمک اور کڑک کے امکانات جنوبی پنجاب، ہریانہ، چنڈی گڑھ، دلی، اترپردیش، مشرقی راجستھان، ریاست گجرات، مدھیہ پردیش، بہار،جھارکھنڈ، چھتیس گڑھ، اور گنگائی مغربی بنگال کے لئے رونما ہونے کے امکانات ہیں۔
پیشین گوئی
زبردست بارش: 64.5-115.5ایم ایم/دن، چھٹ پٹ بارش، زبردست بارش: 115.6-204.4ایم ایم /دن، شدیدترین بارش، اس سے زیادہ یا 204.5 ایم ایم/دن کے برابر۔
تفصیلی معلومات اورپیشین گوئی کےلئے آئی ایم ڈی، نئی دلی کی ویب سائٹ دیکھیں:
http://www.imd.gov.in/pages/allindiawxfcbulletin.php
ضلعی سطح پر وارننگ کے لئے ریاستی سطح پر آئی ایم ڈی کے محکمہ موسمیات مرکز /علاقائی محکمہ موسمیات مرکز کی ویب سائٹ پر جائیں:
اسٹیل کی وزارت
نومبر 2022 کے دوران ایم او آئی ایل کی پیداوار اور فروخت میں زبردست اضافہ دیکھا گیا
مینگنیز کی پیداوار میں 60 فیصد اضافہ
ایم او آئی ایل نے فروخت میں 82فی صداضافہ درج کیا
نومبر، 2022 میں 1.2 لاکھ ٹن مینگنیز اورز  کی پیداوار کے ساتھ، ایم او آئی ایل نے اکتوبر 2022 کے مقابلے میں اس مہینے کے دوران 60 فیصد کی نمایاں ترقی درج کی ہے۔
کمپنی کے ڈائریکٹر  اور سی ایم ڈی  نے اس کی وجہ کمپنی کی بہتر کارکردگی کے لیے تمام متعلقہ افراد کی زبردست اجتماعی کوششوں کو قرار دیا اور اس بات کا اعادہ کیا کہ ایم او آئی ایل باقی ماندہ مدت میں بہتر کارکردگی کا منتظر ہے۔
ایم او آئی ایل لمیٹڈ ایک شیڈول-اے، منی رتنا زمرہ-1 مرکزی پبلک سیکٹر انٹرپرائز ہے جو اسٹیل کی وزارت، حکومت ہند کے انتظامی کنٹرول کے تحت ہے۔ ایم او آئی ایل مینگنیز خام دھات کا سب سے بڑا پروڈیوسر ہے اور مہاراشٹر اور مدھیہ پردیش جیسی ریاستوں میں گیارہ کانیں چلاتا ہے۔
ایم او آئی ایل کے پاس ملک کے خام مینگنیز کے تقریباً 34فیصد ذخائر ہیں اور یہ ملکی پیداوار میں تقریباً 45 فیصد کا تعاون دیتی ہے۔ کمپنی کا سال 2030 تک اپنی پیداوار کو تقریباً دوگنا کرکے 3.00 ملین ٹن کرنے کا پرجوش منصوبہ ہے۔ ایم اوآئی ایل ریاست مدھیہ پردیش کے دیگر علاقوں کے علاوہ گجرات، راجستھان اور اڈیشہ ریاستوں میں بھی کاروباری مواقع تلاش کر رہی ہے۔
وزارت دفاع
دفاعی سکریٹری نے گوا میں ساحل سے کچھ دور گشتی جہاز آئی سی جی ایس سکشم کو پانی میں اُتارا
دفاعی سکریٹری ڈاکٹر اجے کمار نے انڈین کوسٹ گارڈ شپ  سکشم کو جو ساحل سے کچھ دور گشت کرنے والا یہ 105 میٹر آف شور پیٹرول ویسلز  کلاس کی سیریز میں پانچواں جہاز ہے، 16 مارچ 2022 کو گوا میں ڈائریکٹر جنرل کوسٹ گارڈ جناب وی ایس پٹھانیا اور مرکزی اور ریاستی حکومتوں کے دیگر سینئر معززین کی موجودگی میں پانی میں اُتارا۔ 'سکشم'، جس کا مطلب ہے 'لائق' جو انڈین کوسٹ گارڈ کی رضا اور ملک کے بحری مفاد کے لئے 'یاترا، تاترا، سرواترا' کے عہد کا مظہر ہے۔
اِس 105 میٹر او پی وی کو گوا شپ یارڈ لمیٹڈ نے مقامی طور پر ڈیزائن کیا اور بنایا ہے جو ایڈوانس ٹیکنالوجی، نیویگیشن اور کمیونیکیشن آلات، سینسر اور مشینری سے لیس ہے۔ اس جہاز میں 30-ایم ایم 2اے42 میدک گن اور ایف سی ایس کے ساتھ دو 12.7-ایم ایم اسٹیبلائزڈ ریموٹ کنٹرولڈ گن  بھی نصب کی جائیں گی۔ جہاز کو انٹیگریٹڈ برج سسٹم ، انٹیگریٹڈ پلیٹ فارم مینجمنٹ سسٹم ، پاور مینجمنٹ سسٹم  اور ہائی پاور ایکسٹرنل فائر فائٹنگ  سسٹم سے بھی لیس کیا گیا ہے۔ جہاز کو دو انجن والے ہیلی کاپٹر اور چار تیز رفتار کشتیوں کو لے جانے کا متحمل بنایا گیا ہے۔ان میں بورڈنگ آپریشن، سرچ اینڈ ریسکیو، قانون نافذ کرنے اور سمندری گشت کے لیے دو کشتیاں بھی شامل ہیں۔ یہ جہاز سمندروں میں تیل کے رساؤ کو روکنے کے لئے محدود پیمانے پر آلودگی کُش آلات لے جانے کا بھی اہل ہے۔
یہ جہاز تقریباً 2,350 ٹن  وزنی ہے اور 26 سمندری میل فی گھنٹی کی زیادہ سے زیادہ رفتار حاصل کرنے کے لئے اسے 9,100 کلو واٹ کے دو ڈیزل انجنوں کے ذریعے چلایا جاتا ہے۔ اس کے پاس کم خرچ رفتار سے 6,000 سمندری میل کی صلاحیت ہے۔ جدید سے جدید آلات اور نظام کے ساتھ یہ جہاز کمانڈ پلیٹ فارم کا کردار ادا کرنے کا حامل ہے اور کوسٹ گارڈ کے چارٹر کو پورا کرتا ہے۔
کوسٹ گارڈ کے بیڑے میں شامل ہونے پر اس جہاز کا ٹھکانہ کوچی ہوگا۔ اسے کوسٹ گارڈ کے چارٹر میں درج خصوصی اکنامک زونز کی نگرانی اور دیگر فرائض کے لئے بڑے پیمانے پر تعینات کیا جائے گا۔ فی الحال، آئی سی جی کے پاس بحری جہازوں اور ہوائی جہازوں کا ایک اضافہ پذیر بیڑا ہے۔ علاوہ ازیں متعدد جہاز مختلف ہندوستانی بندر گاہوں میں تیاری کے مختلف مراحل میں ہیں۔ اور ایڈوانس لائٹ ہیلی کاپٹروں کی ہندستان ایروناٹکس لمیٹڈ، بنگلورو میں تیاری ہو رہی ہے۔ یہ ہمیشہ نت نئے سمندری چیلنجوں سے نمٹنے کے لئے آئی سی جی کی نگرانی کی صلاحیتوں کو اضافی طاقت فراہم کرے گا۔ آئی سی جی ایس سکشم کی کمان ڈپٹی انسپکٹر جنرل پی راجیش کے پاس ہے اور اس میں 10 افسران اور 95 ملاح ہیں۔
آئی سی جی ایس سکشم کی عملی شمولیت نے آئی سی جی کی متعدد بحری کاموں کو انجام دینے کی آپریشنل صلاحیت میں اضافہ کیا ہے۔ اس بحری جہاز کے شاملِ عمل ہو جانے سے مغربی بحری حدود کے ہمارے وسیع ساحل کے بحری تحفظ کو تقویت ملے گی۔
یو پی ایس سی
آئن لائن درخواست واپس لینے کے لئے ونڈو: کمبائنڈ ڈیفنس سروسزامتحان2019
نئی دہلی،04دسمبر/ یونین پبلک سروسز کمیشن نے درخواست واپس لینے کی ایک سہولت شروع کی ہے۔ اس سہولت سے کمیشن صحیح اور سنجیدہ امیدواروں کے ساتھ کام کرنے کے قابل ہوا ہے۔ایسے امیدواروں کو بہتر سہولیات پہنچائی جاسکتی ہے اور کمیشن کے امتحان کے نظام میں بہتری بھی لائی جاسکتی ہے۔
کمبائنڈ ڈیفنس سروسز امتحان1))2019 کے لئے درخواست لینے کا ونڈو کام کرنے لگا ہے اور یہ سہولت یو پی ایس سی کی ویب سائٹ https://upsconline.nic.inپر10-12-2018  تک دستیاب ہوگی۔
درخواست واپس لینے کا عمل کامیابی کے ساتھ مکمل ہونے پر امیدوار کو درخواست واپس لینے کی تصدیق کے لئے ای میل اور ایس ایم ایس بھیجاجائے گا۔درخواست جب ایک بار واپس لی جاچکی ہوگی تو کسی بھی حالت میں اس پر نظرثانی نہیں کی جاسکے گی۔